Diari Oficial de la Generalitat Valenciana


Sumari del DOGV 9650, del 28-07-2023 (2023/7987)

RESOLUCIÓ d'11de juliol de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estimen i desestimen els expedients de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat A i B, exercici 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9650

Data del DOGV
:   28-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7987


Data del document
:   11-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ d'11de juliol de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estimen i desestimen els expedients de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat A i B, exercici 2023. [2023/7987]  
  
  
Per Ordre 32/2017, de 26 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, s'estableixen les bases reguladores de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat A i B. (DOGV 8201 / 29.12.17).  
Per Resolució de 9 de març de 2023, de la Conselleria d'Agricultura, Desenvolupament Rural, Emergència Climàtica i Transició Ecològica es convoquen per a l'exercici 2023 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, en les modalitats A i B. (DOGV 9554/15.03.2023; [2023/2660 i 2023/2661]).  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la comissió de valoració prevista en la base novena de l'annex I de l'Ordre 32/2017, de 26 de desembre, havent-se comprovat l'acreditació del compliment de tots els requisits establits en el punt 1 de la base segona de la citada Ordre, i havent-se observat en tots els seus tràmits el procediment establit, d'acord amb l'informe emés per l'òrgan instructor en data 29 de maig de 2023.  
Vista la Proposta de resolució de 19 de juny de 2023, de la subdirectora general de Producció Ecològica i Qualitat Agroalimentària, per la qual s'estimen i desestimen els expedients de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B.  
Vista la comunicació d'abstenció de 22 de juny de 2023 efectuada pel director general de Desenvolupament Rural segons allò que s'ha fixat en l'article 6.1 de la Llei 8/2016, de 28 d'octubre, de la Generalitat, d'incompatibilitats i conflictes d'interessos de persones amb càrrecs públics no electes en relació amb l'expedient que es relaciona a continuació:  
  
Beneficiari / Núm. expedient Activitat / Projecte  
modalitat A Ajuda  
concedida  
CERAI  
J36304047  
ESTAEA/2023/05 La sostenibilitat al plat VI 25.055,28 €  
CERAI  
T83392878  
ESTAEB/2023/03 Campus sostenible fase II 5.971,80 €  
  
  
Vista la proposta del secretari autonòmic d'Agricultura i Desenvolupament Rural, de data 28 de juny de 2023, per la qual s'accepten els motius d'abstenció i es proposa l'avocació a la consellera d'Agricultura, Desenvolupament Rural, Emergència Climàtica i Transició Ecològica com a titular de la competència, i a la signatura de la Resolució de concessió d'aquestes ajudes.  
Considerant el manifestat els paràgrafs anteriors, i a tenor del que es disposa en l'apartat 1 de l'article 10 de la Llei 40/2015, d'1 d'octubre, de règim jurídic del sector públic, pel qual s'estableix que «Els òrgans superiors podran reclamar per a sí el coneixement d'un o diversos assumptes la resolució dels quals corresponga ordinàriament o per delegació als seus òrgans administratius dependents, quan circumstàncies d'índole tècnica, econòmica, social, jurídica o territorial ho facen convenient»,  
  
Per tot l'avantdit, resolc:  
  
Primer. Avocació  
Reclamar-me la resolució de concessió de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B.  
  
Segon. Concessió de les ajudes  
1. Aprovar la concessió de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat A i B, a les entitats, i pels imports relacionats en l'annex I i annex II d'aquesta proposta de resolució:  
- Annex I: relació d'entitats amb els programes o projectes examinats i avaluats conforme als criteris de valoració establits en l'Ordre 32/2017, de 26 de desembre, de la modalitat A, amb indicació de les puntuacions obtingudes i la quantia econòmica concedida en concepte de subvenció.  
- Annex II: relació d'entitats amb els programes o projectes examinats i avaluats conforme als criteris de valoració establits en l'Ordre 32/2017, de 26 de desembre, de la modalitat B, amb indicació de les puntuacions obtingudes i la quantia econòmica concedida en concepte de subvenció.  
2. D'acord amb la Llei de pressupostos de la Generalitat per a l'exercici 2023, la dotació pressupostària, a càrrec de la partida pressupostària 12.02.02, Programa 542.20, Línia S7294000, Estratègies agroecològiques de dinamització per a emprenedors en el món rural, és de tres-cents mil euros (300.000 €), dels quals el 70 per 100 es destinarà a les subvencions de la modalitat A, segons el que es disposa en la base quinzena apartat 1.a de l'Ordre 32/2017, de 29 de desembre i que ascendeix a la quantitat de 210.000 €, i el 30 per 100 es destinarà a les subvencions de la modalitat B, segons el que es disposa en la base quinzena apartat 1.b de l'Ordre 32/2017, de 29 de desembre i que ascendeix a la quantitat de 90.000 €.  
L'import màxim de la subvenció per a cada projecte de la modalitat A, no podrà ser superior a 60.000 euros.  
L'import màxim de la subvenció per a cada projecte de la modalitat B, no podrà ser superior a 25.000 euros.  
3. El termini màxim per a la presentació de la documentació justificativa de l'aplicació de l'ajuda serà en tot cas fins al 15 de novembre de 2023, segons el que s'estableix en l'apartat 8é de la base setena de la Resolució de 9 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana.  
4. Els beneficiaris de les ajudes hauran de complir amb les obligacions establides en l'Ordre 32/2017, de 29 de novembre, i en la resta de normativa d'aplicació.  
  
Tercer. No concessió de les ajudes  
No concedir per desestimació les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat A i B, a les entitats, i pels motius relacionats en l'annex III d'aquesta proposta de resolució.  
  
Quart. Recursos  
Este acte posa fi a la via administrativa i en contra es podrà interposar potestativament recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes a comptar des de l'endemà de la publicació, o impugnar-se directament davant l'ordre jurisdiccional mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tot això sense perjudici que les persones interessades puguen interposar qualsevol altre recurs que estimen oportú.  
La qual cosa es comunica als efectes oportuns.  
  
València, 11 de juliol de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.